
Mi a célja egy crowdfunding kampánynak?

Kulcsszavak: Közösségi finanszírozás; Vállalkozói motivációk; Pénzügyi források; Startup ökoszisztéma
A tanulmány célja a közösségi finanszírozás (crowdfunding) mint alternatív finanszírozási forma mélyebb megértése, különös tekintettel a kampányokat indító vállalkozások motivációira. A dolgozat azt vizsgálja, milyen tényezők vezérlik a kisvállalkozásokat a crowdfunding alkalmazására, kiemelve a pénzügyi és nem pénzügyi motivációkat. A kutatás középpontjában a Brancs, egy magyar jutalomalapú crowdfunding portál kampányai állnak.
A kutatás szekunder szakirodalmi áttekintéssel azonosította a pénzügyi és nem pénzügyi motivációkat, majd primer kérdőíves vizsgálatot végzett a Brancs kampánygazdáinak körében. Az eredmények szerint a kampányok motivációi elsősorban nem a forráshoz jutásra irányulnak, hanem olyan tényezőkre, mint a piaci validáció, új értékesítési csatornák kiaknázása és a marketingkommunikáció erősítése. A dolgozat hozzájárul a crowdfunding hazai megértéséhez, és stratégiai útmutatást nyújthat a Brancs és más platformok számára.



